OpenLLM-France/wikimedia huggingface dataset:
# Jamestown (Kentucky)

Jamestown és una població dels Estats Units a l'estat de Kentucky. Segons el cens del 2000 tenia 1.624 habitants.

## Demografia

Segons el cens del 2000, Jamestown tenia 1.624 habitants, 662 habitatges, i 421 famílies. La densitat de població era de 278,7 habitants/km².
Dels 662 habitatges en un 30,5% hi vivien nens de menys de 18 anys, en un 44,3% hi vivien parelles casades, en un 15% dones solteres, i en un 36,3% no eren unitats familiars. En el 34,1% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,87.
Per edats la població es repartia de la següent manera: un 23% tenia menys de 18 anys, un 7,9% entre 18 i 24, un 24,4% entre 25 i 44, un 22% de 45 a 60 i un 22,7% 65 anys o més.
L'edat mediana era de 41 anys. Per cada 100 dones de 18 o més anys hi havia 79,7 homes.
La renda mediana per habitatge era de 18.587 $ i la renda mediana per família de 25.234 $. Els homes tenien una renda mediana de 24.375 $ mentre que les dones 20.380 $. La renda per capita de la població era d'11.140 $. Entorn del 25,8% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jamestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Jamestown». American Fact Finder. Oficina del Cens dels Estats Units, 12-01-2010.
# Rafael Escobar i Martínez

Rafael Escobar i Martínez (Burjassot, L'Horta Nord, 1942) és un escriptor valencià. En l'actualitat està jubilat. Entre 1972 i 1980 va viure a Alacant, on col·laborà a diversos diaris i començà a escriure en català. Inicia la carrera literària amb les novel·les curtes L'Estel capgirat (1992) i La dona menuda (1992), guardonades respectivament amb els premis Vila de Crevillent del 1990 i L'Encobert de Xàtiva del 1991. L'any 1993 rep el premi Octubre-Andròmina de narrativa per la novel·la històrica L'últim muetzí (1994), on narra la persecució i expulsió de la població morisca a València. També publica diverses obres de narrativa breu, com ara Perversa oronella tardana (1994) i Vent de bruixes (1994), entre d'altres. Continua amb una altra novel·la històrica, Les veus de la vall (2000), on acció i personatges se situen en els anys següents a l'expulsió dels moriscos. La novel·la Els vidres entelats (2001), és la història d'un periodista que es trasllada a Roma durant la segona dècada del segle XXI. L'any 2003 publica el recull de narrativa breu Històries urbanes i El camí de les bardisses, una narració on l'autor recrea el paisatge rural i urbà d'un poble de l'Horta de València en la dècada de 1950. És membre de l'AELC.

## Obres
### Novel·la

* L'estel capgirat (1992),
* La dona menuda (1992),
* Les hores de vulcà (1993),
* L'últim muetzí (1994)
* Les veus de la vall (2000),
* Els vidres entelats (2001),
* El camí de les bardisses (2003)
* Històries espectrals (2010)

### Narrativa Breu

* L'espill de Tamanrasset (1993)
* Perversa oronella tardana (1994)
* Vent de bruixes (1994)
* La presó circular (1997)
* Històries urbanes (2003)

## Premis

* Premi Vila de Crevillent, 1990: L'estel capgirat
* Premi L'encobert de Xàtiva, 1991: La dona menuda
* Premi 25 d'abril de Narrativa de la vila de Benissa, 1992: L'espill de Tamanrarsset
* Premi Casa del Dau de Narrativa Curta de Xirivella, 1992: Les hores de vulcà
* Premi Alambor de Benicarló 1992: Impecable planificació
* Premi Andròmina, 1993: L'últim muetzí
* Premi Felip Ramis de Narrativa Breu, 1994: Perversa Oronella tardana
* Premi Manuel de Pedrolo de Gurb, 1994: La interrupció
* Premi Vila de Mislata de Narrativa Breu, 1996: La presó circular
* Premi Felip Ramis de Narrativa Breu de la Vila Joiosa, 1997: In multis tribulationibus
* Premi Vila d'Onil, 1998: Les veus de la vall
* Premi Ciutat d'Elx, 2000: Els vidres entrelats
* Premi Ciutat de Peníscola, 2000: Favor per favor
* Premi de Narrativa Vila de Puçol, 2009: Històries espectrals

## Enllaços externs

* «Rafael Escobar i Martínez». Associació d'Escriptors en Llengua Catalana.
# Christine Day

Christine Day (Jamaica, 23 d'agost de 1986) és una atleta jamaicana, especialista en la prova de 4x400 m, amb la qual ha aconseguit ser campiona mundial en 2015.

## Carrera esportiva

Al Mundial de Pequín 2015 guanya la medalla d'or en els relleus 4x400 m, per davant de les nord-americanes i britàniques. A més va aconseguir una medalla de plata i una altra de bronze en la mateixa prova, en les Olimpíades de Rio 2016 i Londres 2012, respectivament.

## Referències

* ↑ «Christine Day». [Consulta: 21 novembre 2017].
# Erich Federschmidt

Erich Federschmidt (Filadèlfia, 14 de juny de 1895 - Jensen Beach, febrer 1962) va ser un remer estatunidenc que va competir a començaments del segle xx. Era germà del també remer Franz Federschmidt.
El 1920 va prendre part en els Jocs Olímpics d'Anvers, on guanyà la medalla de plata en la competició del quatre amb timoner del programa de rem, formant equip amb Kenneth Myers, Carl Klose, Franz Federschmidt i Sherman Clark.

## Referències

* 1 2 «Erich Federschmidt Olympic Results». sports-reference.com. Arxivat de l'original el 12 de novembre 2012. [Consulta: 8 octubre 2017].
# Districte de Banat Central

El Districte de Banat Central (en serbi:Средњебанатски округ/Srednjebanatski okrug) és un districte de Sèrbia situat al nord-est del país. Es troba a la regió geogràfica del Banat, a la província autònoma de la Voivodina. Té una població de 187.667 habitants, i la seva seu administrativa es troba a Zrenjanin

## Nom

En serbi el districte es coneix com a Srednjebanatski okrug o Средњебанатски округ, en croat com a Srednjebanatski okrug, en hongarès com a Közép-bánsági körzet, en eslovac com a Sredobanátsky okres, en romanès com a Districtul Banatul Central, i en rutè com a Стредобанатски окрух.

## Municipis

El districte està format pels següents municipis:
* Novi Bečej
* Nova Crnja
* Žitište
* Sečanj
* Zrenjanin

## Demografia

Segons l'últim cens oficial, de l'any 2011, el districte de Banat Central té 187.667 habitants. La composició ètnica del districte és la següent:
| Grup ètnic | Població |
| Serbis | 134.264 (71,54%) |
| Hongaresos | 23.550 (12,55%) |
| Gitanos | 7.267 (3,87%) |
| Romanesos | 4.214 (2,24%) |
| Eslovacs | 2.135 (1,14%) |
| Iugoslaus | 769 (0,4%) |
| Altres | 15.468 |
| Total | 187.667 |

## Esglésies

Al districte de Banat Central s'hi troben diversos edificis religiosos destacats, com l'Església Ortodoxa de l'Assumpció de 1746, l'església catòlica d'Arač del segle xiii, la catedral catòlica del segle 1868 i l'església reformista de 1891.
Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.

## Enllaços externs

* backabanat.com
# Dominique Bona

Dominique Bona (Perpinyà, 29 de juliol del 1953) és una escriptora nord-catalana multipremiada que publica novel·les i biografies en francès.

## Biografia

Nascuda en el si d'una família catalana, és filla del polític i intel·lectual Arthur Conte. Després d'estudiar a la Sorbona, obtingué la plaça de professora d'agregada de lletres. Treballà a les ràdios France Culture i France Inter (1976-1980), i fou periodista i crítica literària al Quotidien de Paris (1980-1985) i a Le Figaro littéraire (del 1985 endavant).
Ha obtingut els premis Renaudot (per Le Manuscrit de Port-Ébène el 1988), Méditerranée (per Gala el 1994) i l'Interallié (Malika, 1992). Des del 1999 és membre del jurat del Premi Renaudot. Diverses de les seves biografies han estat traduïdes a múltiples idiomes (català, alemany, castellà, hebreu, japonès, portuguès, rus, xinès...).
Va ser elegit membre de l'Acadèmia Francesa al seient 33 el 18 d'abril de 2013.

## Obres
### Biografies

* Clara Malraux, nous avons été deux Paris: Grasset, 2010 ISBN 9782070128204
* Camille et Paul, la passion Claudel Paris: Grasset 2006 ISBN 9782246706618
* Il n'y a qu'un amour Paris: Grasset, 2003 ISBN 9782246633617 (biografies d'André i Simone Maurois, Jane-Wanda de Szymkiewicz i Maria Rivera)
* Berthe Morisot, le secret de la femme en noir Paris: Grasset, 2000 ISBN 9782246537113
** Premi Goncourt de biografia, Premi Bernier de l'Académie des Beaux-Arts de l'Institut de France
* Stefan Zweig, l'ami blessé Plon, 1996 (nova edició Paris: Grasset, 2010 ISBN 9782246772514)
* Gala Paris: Flammarion, 1994 (edició castellana Barcelona: Tusquets, 2004 ISBN 9788483109373)
* Les Yeux noirs ou "les vies extraordinaies des sœurs Hérédia" Paris: J.C.Lattès, 1989 (edició de butxaca Paris: Librairie générale française, 1991 ISBN 9782253058465)
** Grand Prix de la Femme, Alain Boucheron, Premi de l'Enclave des Papes, Premi Lutèce, Premi dels Poetes Francesos
* Romain Gary Paris: Mercure de France, 1987 ISBN 9782715214484
** Grand Prix de la biographie de l'Académie française
* Mes vies secrètes (Autobiografia) Gallimard 2019. ISBN 9782072830723

### Novel·les

* La Ville d'Hiver Paris: Grasset, 2005 ISBN 9782246633716
* La dernière journée de Stefan Zweig Paris: le Grand livre du mois, 1999 ISBN 9782702822364
* Le Manuscrit de Port-Ébène Paris: Grasset, 1998 (El manuscrit de Port-Ébène Barcelona: Proa, 1999 ISBN 9788482567426)
** Premi Gabrielle d'Estrées
* Malika Paris: Mercure de France, 1992 (edició de butxaca Paris: Gallimard, 1994 ISBN 9782070388943)
* Argentina Paris: Mercure de France, 1984 ISBN 9782715202047
* Les heures volées Paris: Mercure de France, 1981

## Referències

* ↑ «Dominique Bona». Colibrí Editors. [Consulta: 29 maig 2020].
* ↑ «Dominique Bona». Goodreads. [Consulta: 29 maig 2020].
# Dicrossus maculatus

Dicrossus maculatus és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 5,3 cm de longitud total.

## Hàbitat

És una espècie de clima tropical entre 22 °C-25 °C de temperatura.

## Distribució geogràfica

Es troba a Sud-amèrica: conca del riu Amazones.

## Referències

* ↑ Steindachner, F., 1875. Beiträge der Kenntniss der Chromiden des Amazonenstromes. Sitzungsber. Akad. Wiss. Wien v. 71 (1. Abth.): 61-137, Pls. 1-8.
* ↑ BioLib (anglès)
* ↑ Steindachner, F., 1875. Beiträge der Kenntniss der Chromiden des Amazonenstromes. Sitzungsberichte der Kaiserlichen Akademie der Wissenschaften. Mathematisch-Naturwissenschaftliche Classe v. 71 (1. Abth.): 61-137, Pls. 1-8.
* 1 2 3 «Dicrossus maculatus» (en anglès). FishBase. Froese, Rainer; Pauly, Daniel (editors).
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1997: Aquarien Atlas, Band 5. Mergus Verlag, Melle, Alemanya. 1148 p.

## Bibliografia

* Anònim, 2002. Fish collection database of the American Museum of Natural History. American Museum of Natural History, Central Park West, NY 10024-5192, Estats Units.
* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Ebru Şahin

Ebru Şahin (Istanbul, 18 de maig de 1994) és una actriu i model turca. Ha guanyat múltiples premis per la seva actuació, entre ells el de millor actriu als Premis Golden Butterfly, i és coneguda pel seu paper protagonista a la sèrie Hercai.
Şahin es va graduar de la Universitat d'Istanbul en Ciències de l'Esport, i després va començar a prendre lliçons d'actuació. Va fer el seu debut cinematogràfic en 2016 amb un paper a la pel·lícula Kan Parası. Va fer el seu debut televisiu el 2017 amb un paper secundari en la sèrie de televisió Savaşçı. Després de ser elegida per a altres papers secundaris a İstanbullu Gelin (2017) i Yasak Elma (2018), va tenir el seu primer paper principal en la sèrie de televisió Hercai (2019-2021) com Reyyan Şadoğlu. Per aquest paper va rebre un premi Golden Butterfly com a millot actriu el 2020.

## Filmografia

Televisió :
| Any | Títol | Paper | Notes |
| 2017 | Savaşçı | Didem | Paper secundari |
| 2017-2018 | İstanbullu Gelin | Burcu Selimer | Paper secundari |
| 2018 | Yasak Elma | Hira | Paper secundari |
| 2019-2021 | Hercai | Reyyan Şadoğlu | Protagonista |
| 2021- presente | Destan | Akkız | Protagonista |
Cinema :
| Any | Títol | Paper | Notes |
| 2016 | Kan Parası | | Paper secundari |
| 2017 | Babam | Nilüfer | Paper secundari |
| 2018 | Kan Parası | Didem | Paper secundari |
| 2019 | Şuursuz Aşk | Menekşe | Protagonista |
Campanyes i anuncis de TV :
| Any | Anunci |
| 2016 | Vodafone |
| 2015 | tozlu |
| 2015 | TTNET heredot cevdet |
| 2015 | Doritos Risk |
| 2016 | Eyup Sabri Tuncer Lemon Cologne |
| 2016 | Bitter |
| 2016 | Türk Telekom |
| 2017 | Dogadan Tea |
| 2019 | Pantene Turkiye |
| 2020 | Newwell Makeup |
| 2020 | Flo |
Videos musicals :
| Any | Títol | Artista |
| 2015 | Babamın Emanetiyim | Ebru Polat |
| 2017 | Uyandım Cennetten | Utku Emen |
| 2017 | Tüh Tüh | Aydın Kurtoğlu |

## Premis i reconeixements

| Any | Premi | Categoría | Resultat |
| 2020 | 46º Premis Altın Kelebek | Millor actriu | Guanyadora |
| 2020 | 46º Premis Altın Kelebek | Estrella radiant | Guanyadora |
| 2020 | 46º Premis Altın Kelebek | Millor parella de TV (amb Akın Akınözü) | Nominada |
| 2020 | Altın Marka Ödülleri | Millor actriu | Guanyadora |
| 2020 | Altın Palmiye Ödülleri | Millor actriu | Guanyadora |

## Referències

* 1 2 3 «Ebru Şahin kimdir? Hercai dizisinin Reyyan’ı Ebru Şahin’in hayatı…» (en turc). Sözcü, 03-08-2019.
* ↑ «Hercai'nin Reyyan'ı Ebru Şahin'den diziye damga vuran şarkı! Ebru Şahin'in sesinden 'Sen de gidersen eğer'» (en turc). ATV.
* ↑ «46. Pantene Altın Kelebek Ödülleri sahiplerini buldu» (en turc). Hürriyet, 05-07-2020.
* 1 2 «46. Pantene Altın Kelebek 2020 Ödüllerini kazanan isimler» (en turc), 05-07-2020.
* 1 2 «7. Altın Palmiye Ödülleri, 23 Mart’ta sahiplerini bulacak» (en turc). Son Dakika Magazin.
# Diplodus bermudensis

Diplodus bermudensis és un peix teleosti de la família dels espàrids i de l'ordre dels perciformes.

## Morfologia

Pot arribar als 30 cm de llargària total.

## Distribució geogràfica

Es troba a les costes de l'Atlàntic occidental: és una espècie de peix endèmica de Bermuda.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.

## Enllaços externs

* BioLib (anglès)
# Dolors López Ortega

Dolors López Ortega (Tortosa, Baix Ebre, 14 d'abril de 1966) és una política catalana, diputada al Parlament de Catalunya en la VIII legislatura
Llicenciada en història per la Universitat Nacional d'Educació a Distància (UNED), treballa com a agent d'assegurances. Militant de Partit dels Socialistes de Catalunya des del 1984, n'ha estat membre de l'executiva. És presidenta de l'associació de municipis europeus per al desenvolupament sostenible dels rius TRRE de RIVIER.
Fou escollida regidora de l'ajuntament de Tortosa a les eleccions municipals espanyoles de 1999 i 2003, on fou presidenta de la Comissió Informativa de Participació ciutadana i Descentralització.
En 2007 va substituir en el seu escó Xavier Sabaté i Ibarz, qui havia estat elegit diputat a les eleccions al Parlament de Catalunya de 2006. De 2007 a 2010 ha estat secretària de la Mesa de la Comissió d'Estudi de la Situació de les Persones amb Discapacitats del Parlament de Catalunya.

## Referències

* ↑ «Fitxa a l'Ajuntament de Tortosa». Arxivat de l'original el 2016-03-03. [Consulta: 10 setembre 2015].
* ↑ Diputats del Parlament de Catalunya en la VIII Legislatura p. 104
# El Aroussa

El Aroussa o Laroussa (àrab: العروسة, al-ʿArūsa) és una ciutat de Tunísia al nord de la governació de Siliana, amb una població de 5.000 habitants. Té estació de ferrocarril i es troba al peu del Djebel Echahid, que és a la part nord. És capçalera d'una delegació amb 11.760 habitants el 2004.

## Economia

La seva activitat econòmica principal és l'agricultura, amb cultiu de cereals i ramaderia.

## Administració

És el centre de la delegació o mutamadiyya homònima, amb codi geogràfic 24 61 (ISO 3166-2:TN-12), dividida en cinc sectors o imades:
* El Aroussa (24 61 51)
* Bou Jlida (24 61 52)
* Er Remil (24 61 53)
* Mousrata (24 61 54)
* Sidi Ayed (24 61 55)
Al mateix temps, forma una municipalitat o baladiyya (codi geogràfic 24 20).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 73-77. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 145. ISSN: 1737-7838 [Consulta: 18 agost 2021].
# El Camós

El Camós és una masia situada al municipi de Sant Aniol de Finestres a la comarca catalana de la Garrotxa. Es troba arran de la carretera GI-531.
# Eduardo Amorós Pastor

Eduardo Amorós Pastor (1838 - 1894) fou un polític valencià, diputat a les Corts Espanyoles de la restauració borbònica.

## Biografia

Era germà de Cirilo Amorós Pastor. Durant el sexenni democràtic fou membre de la Diputació de València del Partit Moderat per Benaguasil (febrer de 1871). El gener de 1874 fou nomenat novament membre de la diputació provincial pel governador civil i el gener de 1875 pel capità general. El 1882 fou escollit novament membre de la Diputació de València per Sagunt-Llíria dins les files del Partit Conservador, amb el que també fou elegit diputat per Sagunt a les eleccions generals espanyoles de 1891.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.31. ISBN 9788495484802.
* ↑ Fitxa del Congrés dels Diputats
# Distribució K generalitzada

En probabilitat i estadística, la distribució K generalitzada és una família de tres paràmetres de distribucions de probabilitat contínues. La distribució sorgeix combinant dues distribucions gamma. En cada cas, s'utilitza una re-parametrització de la forma habitual de la família de distribucions gamma, de manera que els paràmetres són:
* la mitjana de la distribució,
* el paràmetre de forma habitual.
La distribució K és un cas especial de distribució variància gamma, que al seu torn és un cas especial de distribució hiperbòlica generalitzada. Un cas especial més senzill de la distribució K generalitzada sovint es coneix com a distribució K.

## Densitat

Suposem que una variable aleatòria $X$ té una distribució gamma amb mitjana $\sigma$ i paràmetre de forma $\alpha$, amb $\sigma$ es tracta com una variable aleatòria amb una altra distribució gamma, aquesta vegada amb mitjana $\mu$ i paràmetre de forma $\beta$ . El resultat és que $X$ té la següent funció de densitat de probabilitat (pdf) per $x>0$:
$f_{X}(x;\mu ,\alpha ,\beta )={\frac {2}{\Gamma (\alpha )\Gamma (\beta )}}\,\left({\frac {\alpha \beta }{\mu }}\right)^{\frac {\alpha +\beta }{2}}\,x^{{\frac {\alpha +\beta }{2}}-1}K_{\alpha -\beta }\left(2{\sqrt {\frac {\alpha \beta x}{\mu }}}\right),$
on $K$ és una funció de Bessel modificada del segon tipus. Tingueu en compte que per a la funció de Bessel modificada del segon tipus, tenim $K_{\nu }=K_{-\nu }$. En aquesta derivació, la distribució K és una distribució de probabilitat composta. També és una distribució del producte: és la distribució del producte de dues variables aleatòries independents, una amb una distribució gamma amb una mitjana 1 i un paràmetre de forma. $\alpha$, el segon té una distribució gamma amb mitjana $\mu$ i paràmetre de forma $\beta$.

## Aplicacions

La distribució K sorgeix com a conseqüència d'un model estadístic o probabilístic utilitzat en imatges de radar d'obertura sintètica (SAR). La distribució K es forma combinant dues distribucions de probabilitat separades, una que representa la secció transversal del radar i l'altra que representa el speckle que és una característica de la imatge coherent. També s'utilitza en comunicacions sense fil per modelar efectes d'ombra i esvaïment ràpid compostos.

## Referències

* ↑ DESTREMPES, FRANÇOIS; PORÉE, JONATHAN; CLOUTIER, GUY «ESTIMATION METHOD OF THE HOMODYNED K-DISTRIBUTION BASED ON THE MEAN INTENSITY AND TWO LOG-MOMENTS». SIAM journal on imaging sciences, 6, 3, 23-08-2013, pàg. 1499–1530. DOI: 10.1137/120875727. ISSN: 1936-4954. PMC: 4008482. PMID: 24795788.
* ↑ Kato, Seiji; Ackerman, Thomas P.; Mather, James H.; Clothiaux, Eugene E. «The k-distribution method and correlated-k approximation for a shortwave radiative transfer model». Journal of Quantitative Spectroscopy and Radiative Transfer, 62, 1, 01-05-1999, pàg. 109–121. DOI: 10.1016/S0022-4073(98)00075-2. ISSN: 0022-4073.
* ↑ «R: The K-distribution.» (en anglès). https://search.r-project.org.+[Consulta: 2 juliol 2023].
* ↑ «KDistribution—Wolfram Language Documentation» (en anglès). https://reference.wolfram.com.+[Consulta: 2 juliol 2023].